ระเบียบกระทรวงมหาดไทย ว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศพ.ศ. 2536
ระเบียบกระทรวงมหาดไทย
ระเบียบกระทรวงมหาดไทย
ว่าด้วยกิจการที่จะใช้จ่ายเงินจากกองทุนเพื่อช่วยเหลือ
คนหางานไปทำงานในต่างประเทศ
พ.ศ. ๒๕๓๖[๑]
 

โดยที่เป็นการสมควรปรับปรุงระเบียบกระทรวงมหาดไทยว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานในต่างประเทศ
เพื่อให้เป็นประโยชน์แก่คนหางาน

อาศัยอำนาจตามความในมาตรา ๕ มาตรา ๕๓
แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘
รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้

ข้อ ๑
ระเบียบนี้เรียกว่า ระเบียบกระทรวงมหาดไทยว่าด้วยการบริหารและการควบคุมการใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ.
๒๕๓๖

ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไป

ข้อ ๓ ให้ยกเลิกระเบียบกระทรวงมหาดไทยว่าด้วยการบริหารและการควบคุมการใช้จ่ายเงินของกองทุนเพื่อช่วยเหลือคนหางานไปทำงานในต่างประเทศพ.ศ.
๒๕๒๙ บรรดาระเบียบ หรือคำสั่งอื่นใดที่ขัดแย้งกับระเบียบนี้ให้ใช้ระเบียบนี้แทน

ข้อ ๔ ในระเบียบนี้
สำนักงานกองทุน หมายความว่า
คนหางานที่มีชื่ออยู่ในบัญชีรายชื่อคนหางานเพื่อไปทำงานในต่างประเทศที่จ่ายเงินเข้ากองทุน
แล้วกองทุนได้ออกบัตรประจำตัวสมาชิกกองทุนให้และบัตรนั้นยังไม่หมดอายุ ทั้งนี้
หมายความรวมถึงสมาชิกกองทุนซึ่งถึงแก่ความตายในต่างประเทศด้วย

ข้อ ๕ ให้จ่ายเงินจากกองทุนแก่สมาชิกซึ่งถูกทอดทิ้งอยู่ในประเทศได้เดินทางกลับประเทศไทย
ซึ่งมีค่าใช้จ่ายดังนี้
(๑)
จัดการให้สมาชิกกองทุนซึ่งถูกทอดทิ้งอยู่ในต่างประเทศได้เดินทางกลับประเทศไทย
ซึ่งมีค่าใช้จ่ายดังนี้
(ก) ค่าพาหนะ ค่าที่พัก ค่าอาหารค่ารักษาพยาบาล
และค่าใช้จ่ายอื่นที่จำเป็น
(ข)
ค่าใช้จ่ายของพนักงานเจ้าหน้าที่ในการจัดการให้สมาชิกกองทุนกลับประเทศไทย
ในกรณีที่งบประมาณของทางราชการไม่เพียงพอ และให้นำกฎหมายว่าด้วยค่าใช้จ่ายในการเดินทางไปราชการมาใช้โดยอนุโลม
(ค)
ค่าชดเชยค่าใช้จ่ายแกผู้รับอนุญาตจัดหางานที่ได้รับอนุญาตจัดหางานที่ได้รับอนุมัติจากอธิบดีตามมาตรา
๔๒ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘
(๒)
ให้การสงเคราะห์แก่สมาชิกกองทุนที่ไปทำงานในต่างประเทศซึ่งมีค่าใช้จ่ายดังนี้
(ก) ค่าพาหนะ ค่าที่พัก ค่าอาหาร
ค่ารักษาพยาบาลค่าใช้จ่ายบางส่วนในการจัดส่งศพกลับประเทศไทยในกรณีไม่มีค่าใช้จ่ายจากทางอื่นและค่าใช้จ่ายอื่นที่จำเป็น
แก่สมาชิกกองทุนที่ไม่มีนายจ้างรับผิดชอบหรืออยู่ระหว่างรอการทำงานใหม่
หรืออยู่ระหว่างการรอส่งกลับประเทศไทย
หรืออยู่ระหว่างรอการดำเนินการตามกฎหมายเกี่ยวกับแรงงานของประเทศที่สมาชิกกองทุนทำงานอยู่หรือถูกดำเนินคดีในต่างประเทศซึ่งมิใช่เกิดจากเจตนา
หรือประสบอันตรายจนพิการหรือทุพพลภาพ
(ข) ค่าเช่าที่พัก ค่าสาธารณูปโภค
และค่าใช้จ่ายอื่นรวมทั้งค่าภาษีเท่าที่จำเป็นในการจัดและการบริหารที่พักฉุกเฉินในต่างประเทศ
(ค) ให้กู้ยืมเงินเป็นค่าใช้จ่ายเกี่ยวกับการเดินทาง
ตามระเบียบที่อธิบดีกำหนด
(๓) ค่าใช้จ่ายในการดำเนินการเพื่อการคัดเลือก
ทดสอบฝีมือและฝึกอบรม แก่คนหางานก่อนจะเดินทางไปทำงานในต่างประเทศ ซึ่งมีค่าใช้จ่ายเกี่ยวกับวัสดุอุปกรณ์
ค่าจ้างค่าตอบแทนลูกจ้างชั่วคราวและค่าใช้จ่ายอื่นที่จำเป็นในเรื่องดังกล่าว


ประกาศ ณ วันที่ ๙ กันยายน พ.ศ. ๒๕๓๖
พลเอก ชวลิต ยงใจยุทธ
รัฐมนตรีว่าการกระทรวงมหาดไทย














วิภา/ผู้จัดทำ
๙ มีนาคม ๒๕๕๕


[๑] ราชกิจจานุเบกษา
เล่ม ๑๑๐/ตอนที่ ๒๑๔/ฉบับพิเศษ หน้า ๒๖/๒๐ ธันวาคม ๒๕๓๖